El Castell d'Alaquàs acull la inauguració del X Mes de l'Esport
24/05/2005 11:35:00

# El Castell d'Alaquàs acull la inauguració del X Mes de l'Esport

*   24/05/2005 11:35:00
*   [Imprimir](#)
*   Compartir
*    https://www.alaquas.org/documento.asp?id\_do=9604

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9604%2F1&title=Ajuntament%20d%27Alaqu%C3%A0s.%20Prensa.El%20Castell%20d%27Alaqu%C3%A0s%20acull%20la%20inauguraci%C3%B3%20del%20X%20Mes%20de%20l%27Esport)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9604/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9604/9604_Form_4.jpg)](https://www.alaquas.org/ficheros/documentos/2005/2/9604/9604_Form_10.jpg "<a href='https://www.alaquas.org/ficheros/documentos/2005/2/9604/9604_Form_10.jpg' target=_blank><i class='fa fa-external-link' aria-hidden='true'></i>.El Castell d'Alaquàs acull la inauguració del X Mes de l'Esport</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9604&idioma=1&autotraduce=0)

El guardó especial ha estat enguany per a José Vicente Lázaro i s'han donat reconeixements també a tots els col·legis i a més de 30 esportistes locals

Amb l'objectiu de reunir en un acte a tots el esportistes de la ciutat per tal de reconèixer el seu esforç i treball a llarg de l'any per mantindre viu l'esport a Alaquàs, l'Ajuntament ha organitzat un any més el tradicional Mes de l'Esport que enguany celebra la desena edició. Centenars d'esportistes, clubs esportius, col·legis i veïns i veïnes d'Alaquàs es van donar cita el passat divendres en la inauguració que va córrer a càrrec de l'Alcalde d'Alaquàs, Jorge Alarte i del Regidor d'Esports i la Regidora de Cultura i Educació.

L'acte es va obrir amb una actuació especial de Dansa del Ventre a càrrec d'Amparo Alagarda villar, professora d'aquesta tècnica esportiva al Poliesportiu Municipal. A continuació, va tindre lloc el lliurament dels guardons als diferents col·legis de la ciutat i als esportistes més destacats de l'any.

El guardó especial de l'any 2005 ha estat per a José Vicente Lázaro Rufino, en reconeixement a tota una vida dedicada a l'esport, l'esforç i el sacrifici per mantenir el ciclisme a Alaquàs. Cal remarcar la seua afició per acompanyar i donar recolzament al Club Ciclista en les seues carreres i activitats.

Lázaro és membre del Club Ciclista d'Alaquàs des de 1993 en què s'incorpora a la Junta Directiva i esdevé president de l'entitat l'any 1996. Amb ell, el Club, que fins el moment havia mantés una actitud dirigida a l'obtenció de resultats esportius, pren noves directrius orientades sobretot a la formació integral del ciclista, valorant el comportament cívic i ecològic dels seus integrants. Aquest fet ha estat un dels elements claus per tal d'evitar la desaparició del Club i propiciar el seu ressorgiment actual així com l'elevat nombre de triomfs individuals i per equips.

L'Ajuntament va atorgar també un guardó als col·legis d'Alaquàs: Sanchis Almiñano, Bonavista, González Gallarza, Madre Josefa Campos, Vila d'Alaquàs i Mare de Déu de l'Olivar, en agraïment a la seua col·laboració i participació en l'esport escolar de la temporada 04-05 i concretament en els events que tenen lloc durant el mes de l'esport, principalment en les Miniolimpiades escolars.

A continuació es van lliurar els guardons als esportistes més destacats de cada club esportiu de la ciutat. L'EMDA CF ha premiat enguany a Javier Vázquez Martínez per la seua trajectòria esportiva i per dedicar part del seu temps lliure a l'ensenyament en el club.

EL CD Walter ha guardonat a Javier Andrés Martí, delegat de l'equip, per la seua dedicació i entrega. Pel que fa al Club de hàndbol d'Alaquàs, el premiat ha estat Héctor Beltrán Requena, en reconeixement a la seua trajectòria i dedicació. Aquesta entitat va fer també una menció especial a Miguel Ángel Tarrasó.

Cristina Naranjo Murillo ha estat enguany la seleccionada pel Club de Bàsquet Sportiu-Xe, en reconeixement al seu treball i Alfonso Galván Ortiz ha segut reconegut pel Club de Pescadors Esportius. Per la seua banda, el Club d'Escacs d'Alaquàs ha premiat enguany a Juan Carlos Rodríguez Valencoso, campió provincial en les modalitats sub 14, sub 16 i sub 18 i finalista en el campionat autonòmic de la Comunitat Valenciana. Aquest club també va lliurar un guardó a l'equip infantil que ha aconseguit recentment el primer lloc en el campionat provincial.

Altres premiats de la vesprada van estar Juan Ortega del Club de Pilota a Mà, Julián Ruiz Zafra del Club de Colombicultura, Salvador Martínez García de l'associació AMIAR, Ginés Poveda del Castillo del Club Ciclista d'Alaquàs, Santi Moreno Secaduras del Club Esportiu Endo, Rubén Jiménez Tomás del Club de Frontenis d'Alaquàs, Sergio García Moreno del Club de Kayak Polo, Alejandro Sánchez Márquez i Octavio García del CD Alaquàs, Juan Carlos Gelabert Aparicio del Club de Bàsquet, Francisco Martí Martí de la Societat de Caçadors, Iván Chust González, de l'Escola de Karate i Francisco José Marín Olivares del Club de Voleibol.

Per la seua banda, el Club d'Atletisme d'Alaquàs va premiar l'equip infantil femení pels seus nombrossos mèrits aconseguits i per haver quedat en primera posició en el Campionat provincial. El Club de Gimnàstica Rítmica va guardonar a Noelia Tornero Capilla, primera classificada en els XXIII Jocs de la Comunitat Valenciana i el Club de Ball Esportiu d'Alaquàs va elegir a les dues millors parelles de la Comunitat Valenciana, Carles Aguilar i Jana Olina, i Alexander Brovkin i Amagoia Benlloch.

Pel que fa a les diferents lligues anuals, en la Lliga de Futbol 7, el premi ha estat per a la Penya Cuc, la més veterana del campionat. En la Lliga de Penyes de Futbol 11 s'ha premiat a Construcciones Dusirma i en la Lliga de Futbol Sala, la distición ha estat per a Cervecería El Cantó.